Νίνα Ντόμπρεβ

Η Νικολίνα Καμένοβα Ντόμπρεβα (βουλγαρικά: Николина Каменова Добрева, γενν. 9 Ιανουαρίου 1989), γνωστή ως Νίνα Ντόμπρεβ, είναι Καναδή ηθοποιός.

Έγινε περισσότερο γνωστή από τη συμμετοχή της στη σειρά «The Vampire Diaries» με τον ρόλο της Έλενα Γκίλμπερτ.

 Βιογραφικό 
Γεννήθηκε ως Νικολίνα Καμένοβα Ντόμπρεβα στις 9 Ιανουαρίου 1989, στη Σόφια της Βουλγαρίας. Ο πατέρας της, Κάμεν Ντόμπρεβ είναι ειδικός υπολογιστών ενώ η μητέρα της, Μιχαέλα Ντόμπρεβα (το γένος Ράντεβα) είναι καλλιτέχνις. Έχει έναν μεγαλύτερο αδερφό, τον Αλεξάντερ. Όταν ήταν μόλις 2 ετών, μετακόμισε με την οικογένεια της στον Καναδά και συγκεκριμένα στο Τορόντο. Σε ηλικία 10 ετών, επέστρεψε με τη μητέρα της στη Βουλγαρία για δύο χρόνια.

Από μικρή ηλικία ξεκίνησε μπαλέτο, μαθήματα χορού jazz και ρυθμική γυμναστική. Φοίτησε σε δημόσιο σχολείο ενώ στη συνέχεια φοίτησε στο Wexford Collegiate School For the Arts στο Scarborough και το πανεπιστήμιο Ryerson στο Τορόντο με ειδίκευση στην κοινωνιολογία. Δεν ολοκλήρωσε τις σπουδές της, αφού αποφάσισε ότι θέλει να ακολουθήσει το επάγγελμα του ηθοποιού γι' αυτό και ξεκίνησε σπουδές υποκριτικής το 2008, σε δραματική σχολή του Τορόντο.

Μιλάει άπταιστα αγγλικά και βουλγάρικα ενώ πλέον ζει στις Ηνωμένες Πολιτείες Αμερικής. Δουλεύοντας ως μοντέλο, οδηγήθηκε στις διαφημίσεις οι οποίες στη συνέχεια μετατράπηκαν σε οντισιόν για ταινίες. Λίγο αργότερα πήρε ρόλους σε κινηματογραφικές ταινίες, συμπεριλαμβανομένων: Fugitive Pieces, Away from her, Never Cry Werewolf και σε τηλεοπτικές σειρές όπως: The Next Generation. Το 2007, εμφανίστηκε στο μουσικό βίντεο του τραγουδιού You Got That Light των Wade Allain-Marcus και Ντέιβιντ Μπάουμ. Επίσης έπαιξε σε μια ταινία του MTV που ονομαζόταν The American Mall στο CTV. Επιπλέον είχε ένα μικρό ρόλο στο ερωτικό θρίλερ Chloe. Η ταινία είχε μεγάλη εμπορική επιτυχία.

Από το 2009 έως το 2017 πρωταγωνιστούσε στην σειρά Τhe Vampire Diaries, όπου έγινε γνωστή , στην οποία υποδύεται τον ρόλο των Elena Gilbert και Katherine Pierce.

Το 2014 είχε έναν μικρό ρόλο στην ταινία Let's be cops. Έπαιξε την Τζοσι, ένα κορίτσι που δουλεύει σε μια καφετέρια.

Το 2015 έπαιξε στην ταινία The Final Girls, η οποία έκανε πρεμιέρα στις 9 Οκτωβρίου.

Πρόσφατα η Νίνα ξεκίνησε γυρίσματα για μια νέα ταινία, η οποία θα έχει όνομα Crash Pad, ενώ μετά θα παίξει και σε μια άλλη ταινία η οποία θα γυριστεί στην Αφρική. Η Νίνα πλέον πρωταγωνιστεί με τον Vin Diesel στην ταινία "xXx3: Επανεκκίνηση". Επίσης θα έχει έναν βασικό ρόλο στην ταινία Flatllines.

Προσωπική ζωή
Από το 2010 μέχρι το 2013 ήταν σε σχέση με τον ηθοποιό και συμπρωταγωνιστή της στη σειρά «The Vampire Diaries», Ίαν Σομερχάλντερ.

Το 2020 ξεκίνησε η σχέση της με τον πρώην αθλητή χιονοσανίδας και ολυμπιονίκη Σον Γουάιτ. Το ζευγάρι αρραβωνιάστηκε το 2024.

 Βραβεία 
 Βραβείο People's Choice Αγαπημένου Ταιριάσματος στην Οθόνη, 
 Βραβείο People's Choice Αγαπημένης Δραματικής Ηθοποιού στην Τηλεόραση, 
 Τηλεοπτικό Βραβείο Teen Choice Καλύτερης Ηθοποιού - Φαντασία/Επιστημονική Φαντασία, 
 Κινηματογραφικό Βραβείο Teen Choice Καλύτερης Ηθοποιού - Φαντασία, 
 Βραβείο Νέων του Χόλιγουντ Καλύτερου συνόλου ηθοποιών, 
 Τηλεοπτικό Βραβείο Teen Choice Καλύτερης Πρωτοεμφανιζόμενης Γυναίκας

 Εξωτερικοί σύνδεσμοι (στα αγγλικά) 

 Αναφορές 

Κατηγορία:Φωτομοντέλα
Κατηγορία:Βούλγαροι ηθοποιοί
Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί τηλεόρασης